  Руслан Нуриахметов Майя Бывальцева «Педагог года Удмуртии – 2022» элькун вожвылъяськонэ куриськонъёсты кутон йылпумъяськиз. Дунъясьёслы эскерыны 295 материалъёс вуизы. Со сярысь улосвлысь дышетонъя но тодосъя министерстволэн пресс-службаез ивортӥз. Ӧнер устолыкъя вожвылъяськон кык арлы одӥг пол радъяське, соин ик пусйымон, таиз Удмуртиын Дышетонлэн араз тупаз шуыса. Вераны кулэ, конкурсэ выриськисьёслэн лыдзы ялан йылэ. « Устолыко дышетӥсьёсты шараяны юрттэм сяна, конкурс дышетӥсьлэн ужезлэсь данзэ будэтэ, со зэмос праздник, ужан амалъёсты возьматыны луонлык » Юлия Колеганова, Ӧнер устолыкез дугдылытэк будэтонъя центрлэн кивалтӥсез Вожвылъяськон 11 ӧръёсъя мынэ. Тужгес трос куриськонъёс «Педагогический дебют» но «Учитель будущего» номинациосы вуизы, татын 116 дышетсьёс асьсэлэсь кужымзэс эскеырны малпазы. Озьы ик ватсаса тодон-валась сётӥсьёсьёс но классэн кивалтӥсьёс мыло-кыдо луэмзэс возьматӥзы, котькуд ӧрын быдэн 34 куриськонъёс ыстӥзы. Дунъясьёс уж борды кутскизы ни. Нырысетӥ заочной люкетын вормись 55 дышетӥсьёслэн нимъёссы 14-тӥ тулыспалэ тодмо луозы. Вожвылъяськонлэн йылпумъян люкетэз 25-тӥ южтолэзе ортчоз. Тодэ вайытом, азьвылгес Дэри школаысь удмурт кылъя дышетӥсь Милана Заварзина Анай кылъя, со пӧлын ӟуч кылъя, дышетӥсьёслэн огъяросси мастер-классазы «Учитель-новатор» номинациын вормиз.  Тегъёс: Дышетон Дышетонлэнарез дышетӥсьёс вожвылъяськон Ижкар Удмуртия  